11.02.2025

**FTESË PËR SHPREHJE INTERESI PËR SHËRBIMET**

**PËR MBLEDHJEN DHE ANALIZËN E TË DHËNAVE TË PERSPEKTIVËS SË MËSIMDHËNËSVE MBI CILËSINË E ARSIMIT FILLOR**

**(nr. ref. MK-MES-472978-CS-CQS/003-25)**

**Ministria e Arsimit dhe Shkencës**

**Projekti për Avancimin e Arsimit Fillor - PEIP**

**Nr hua: 9182-MK**

**Shërbimet e konsulencës – Kompani konsulence**

Republikës së Maqedonisë së Veriut i është miratuar kredi nga Banka Ndërkombëtare për Rindërtim dhe Zhvillim (Banka Botërore) për zbatimin e Projektit për Avancimin e Arsimit Fillor. Një pjesë e këtyre fondeve do të shfrytëzohen për pagesën e detyrimeve që rrjedhin nga kontrata që do të lidhet për sigurimin e shërbimeve për mbledhjen e të dhënave dhe analiza perspektive e mësimdhënësve për cilësinë e arsimit fillor.

Shërbimet e konsulencës përfshijnë mbledhjen dhe analizën e të dhënave dhe informacionet e marra nga mësuesit lidhur me aktivitetet për zhvillimin e tyre profesional ku në mënyrë plotësuese do të informojë Ministrinë e Arsimit dhe Shkencës për hapat dhe aktivitetet e nevojshme që do të përmirësojnë aktivitetet dhe kushtet të cilët do të rrisnin cilësinë e arsimit fillor. Kohëzgjatja e parashikuar e kontratës është 6 muaj. Një përshkrim i detajuar i detyrave të punës në gjuhën angleze është në dispozicion në. Përshkrimi i detajuar i detyrave të punës në gjuhën angleze është në dispozicion në ESJN në https://e-nabavki.gov.mk/PublicAccess/home.aspx#/international-donor-announcements dhe në ueb faqen e Ministrisë së Arsimit dhe Shkencës: <https://mon.gov.mk/peip>

Ministria e Arsimit dhe Shkencës fton kompanitë/firmat e përshtatshme konsulente (“Konsulentët”) që të shprehin interesin e tyre për sigurimin e shërbimeve. **Konsulentët e interesuar duhet të dorëzojnë informacion/dokumente (portofoli i kompanisë) të cilat do të konfirmojnë se ata plotësojnë kualifikimet e kërkuara dhe përvojën e duhur për të kryer shërbimet.** Kualifikimet të cilat kompania duhet të posedojë për tu përzgjedhur në listën e shkurtër të konsulentëve janë:

1. Konsulenti duhet të jetë kompani ose organizatë me një numër të mjaftueshëm punonjësish dhe/ose anëtarësh për mbledhjen e të dhënave në të gjithë territorin e Republikës së Maqedonisë së Veriut gjatë periudhës së shkurtër të zbatimit të marrëveshjes.
2. Konsulenti duhet të ketë kapacitetin planifikues dhe logjistik për zbatimin e kërkimeve me vëllim të ngjashëm. Konsulenti duhet të ketë gjithashtu rrjet të aksesueshëm nga personeli për përmbledhjen e të dhënave në gjuhën maqedonase dhe shqipe si dhe personeli për futjen e të dhënave.
3. Konsulenti duhet të ketë së paku 5 vjet përvojë në përgatitjen e anketave për hulimtimin e mendimit publik me 1000 ose më shumë të anketuar në Republikën e Maqedonisë së Veriut. Përvojë pune në projekte të financuara nga Banka Botërore ose organizata të tjera ndërkombëtare do të konsiderohen si përparësi. Projekte të ngjashme të realizuara në fushën e arsimit gjithashtu do të konsiderohen si përparësi.
4. Konsulenti gjithashtu do të duhet të ketë në dispozicion ekspertët kryesorë në vijim \*:

- Udhëheqës ekipi me të paktën pesë vite përvojë në kërkime, me njohuri për metodat e kërkimit dhe metodologjinë e zbatimit të anketave

- të paktën një anëtar i ekipit me njohuri të shkëlqyera të SPSS, STATA ose softuer tjetër statistikor dhe përvojë në kodimin, futjen dhe përpunimin e të dhënave

- të paktën një anëtar i ekipit i cili është specialist për arsim për nevojat e zbatimit të anketave në fushën e arsimit.

\* Në këtë fazë të parë të procedurës,me të cilën formohet lista e shkurtër e kompanive më të kualifikuara, biografitë profesionale të kuadrit nuk do të vlerësohen individualisht.

Konsulentët mund të shoqërohen me firma të tjera në formën sipërmarrjeve të përbashkëta ose nën-konsulencës me qëllim përforcimin e kualifikimeve. Shoqërimet e tilla mund të jetë në formën e një "grupi konsulentësh" ose "nën-konsulentësh". Në rastin e një "grupi konsulentësh",anëtarët e grupit do të vlerësohen si grup për qëllime të formimit të listës së shkurtër dhe do të jenë bashkërisht dhe individualisht përgjegjës për kryerjen e shërbimeve dhe të gjithë anëtarët do të nënshkruajnë marrëveshjen në rast të ndarjes të të njëjtit në grup. Konsulentët e interesuar duhet në deklaratat e tyre për interes të theksojnë qartë strukturën e "shoqërimit "të tyre dhe obligimet e secilit prej anëtarëve dhe/ose nënkonsulentëve. Deklaratat e paqarta të interesit në kuptimin e "në shoqatë/filiale/bashkëpunim me" dhe të ngjashme mund të mos merren parasysh gjatë përcaktimit të listës së shkurtër të firmave më të kualifikuara. Sipas parimit të "një deklaratë interesi nga një firmë konsulence", çdo firmë mund të vendosë nëse do të marrë pjesë si nënkonsulent ose si konsulent i pavarur ose si partner në një grup konsulentësh. Një firmë mund të paraqesë vetëm një deklaratë interesi në të njëjtin proces prokurimi dhe atë si konsulent i pavarur ose si partner në një grup konsulentësh. Asnjë firmë nuk mund të jetë nënkonsulent nëse ka paraqitur një deklaratë interesi si konsulent i pavarur ose si anëtar i një grupi konsulentësh për të njëjtin proces prokurimi. Një firmë që shfaqet si nënkonsulent mund të marrë pjesë në më shumë se një deklaratë interesi, por vetëm si nënkonsulent.

Përzgjedhja do të bëhet në bazë të procedurës së përzgjedhjes sipas kualifikimeve të konsulentëve (Selection Based on Consultants’ Qualifications) në përputhje me procedurat e prokurimit të Bankës Botërore të përcaktuara në Rregulloret e Prokurimit të Bankës Botërore për Financimin e Projekteve të Investimeve (“Rregullorja e Prokurimit”) (Procurement Regulations for IPF Borrowers dated July 2016, revised November 2017, and August 2018- “Procurement Regulations”).

Informacione shtesë mund të merren në adresën e mëposhtme gjatë orarit të punës nga ora 08:30 deri në 16:30.

**Deklaratat e interesit (letër interesi dhe portofol me kapacitet organizativ dhe referenca të kompanisë) përmes të cilëve paraqitet plotësimi i kritereve të lartëshënuara ) në gjuhën angleze ose gjuhën maqedonase duhet të dorëzohet në formë elektronike deri më datë 25.2.2025 në adresat e mëposhtme elektronike:**

danijela.maneva@mon.gov.mk (CC: igor.krstevski@mon.gov.mk)

*(me shënim/lënd: Deklaratë interesi sipas shpalljes pm nr. 003-25)*